Tarybos reglamentas (EEB) Nr. 1981/82
1982 m. liepos 19 d.
sudarantis Bendrijos regionų, kuriuose pagalba apynių auginimui teikiama tik pripažintoms augintojų grupėms, sąrašą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais 1979 m. Stojimo aktu, ypač į jo 12 straipsnio 4 dalį,
atsižvelgdama į Komisijos pasiūlymą,
kadangi Reglamento (EEB) Nr. 1696/71 12 straipsnyje numatyta galimybė pagalbą auginimui tam tikruose Bendrijos regionuose suteikti tik toms pripažintoms augintojų grupėms, kurios gali užtikrinti, kad jų nariai gauna pakankamas pajamas ir racionalų tiekimo valdymą; kadangi, remiantis atitinkamų valstybių narių pranešimais, turi būti sudarytas regionų, kuriose bus laikomasi šių sąlygų, sąrašas;
kadangi Taryba Reglamentu (EEB) Nr. 593/79 [2] sudarė šių regionų sąrašą;
kadangi, nuo Reglamento (EEB) Nr. 593/79 įsigaliojimo išnagrinėjus Jungtinės Karalystės pateiktą informaciją, nustatyta, kad nuo 1982 derliaus metų šias sąlygas atitinka naujas regionas; kadangi dėl to regionų, kuriuose pagalba apynių auginimui suteikiama tik pripažintiems augintojų susivienijimams, sąrašą reikia pakeisti; kadangi, norint tai padaryti ir aiškumo sumetimais Reglamentą (EEB) Nr. 593/79 reikėtų pakeisti šiuo reglamentu,
PRIĖMĖ ŠĮ REGLAMENTĄ:
1 straipsnis
Bendrijos regionų, kuriuose Reglamento (EEB) Nr. 1696/71 12 straipsnyje numatytą pagalbą auginimui turi teisę gauti tik pripažintos augintojų grupės, sąrašas yra nustatytas priede. Šis sąrašas galioja nuo 1981 derliaus metų visiems nurodytiems regionams, išskyrus Angliją, kuriai jis taikomas nuo 1982 derliaus metų.
2 straipsnis
Šiuo dokumentu Reglamentas (EEB) Nr. 593/79 panaikinamas.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. liepos 19 d.